
ประกาศองค์การบริหารส่วนตำบลพะแสง
เรื่อง สอบราคาจ้างโครงการจัดเก็บขยะมูลฝอยและสิ่งปฏิกูล หมู่ที่ ๑ บ้านตาขุน ,หมู่ที่ ๗ บ้านใต้เชี่ยว และหมู่ที่ ๙ บ้านคลองหินขาว ต.พะแสง  อ.บ้านตาขุน   จ.สุราษฏร์ธานี 

             ด้วยองค์การบริหารส่วนตำบลพะแสง   มีความประสงค์จะสอบราคาจ้างโครงการจ้างเหมาจัดเก็บขยะมูลฝอยและสิ่งปฏิกูล (ประจำปีงบประมาณ ๒๕๕๙) ในเขตพื้นที่หมู่ที่ ๑ บ้านตาขุน ,หมู่ที่ ๗ บ้านใต้เชี่ยว และหมู่ที่ ๙ บ้านคลองหินขาว ต.พะแสง  อ.บ้านตาขุน   จ.สุราษฏร์ธานี (รายละเอียดการวางถังรองรับขยะเป็นไปตามที่อบต.พะแสงกำหนด)  รายละเอียดดังนี้ 
           ๑.ดำเนินการจัดเก็บขยะมูลฝอยและสิ่งปฏิกูล (เก็บขยะ ฯ ในวันอาทิตย์ วันอังคารและวันศุกร์ของทุกเดือน) เริ่มตั้งแต่ เดือนต.ค. ๒๕๕๘ ถึงเดือน ก.ย. ๒๕๕๙
          ๒.ระยะเวลาดำเนินการจัดเก็บขยะมูลฝอยและสิ่งปฏิกูล ตั้งแต่เวลา ๐๔.๐๐ น. – ๐๗.๐๐ น. โดยจ้างเหมาเป็นรายเดือน  ตั้งแต่เดือนตุลาคม ๒๕๕๘ ถึงเดือนกันยายน ๒๕๕๙ โดยทางองค์การบริหารส่วนตำบลพะแสง จ่ายเงินเป็นงวด ๆ ละ ๑ เดือน รวมระยะเวลา ๑๒ เดือน 
          ๓. ราคากลางในการจ้างครั้งนี้ คือ ค่าจัดเก็บขยะ ฯ ถังละ ๒๑๐ . –บาทต่อ ๑ ถังต่อเดือน จำนวนถังรองรับขยะ ฯ ทั้งสิ้นในระยะแรกมีจำนวน ๑๙๐ ถัง รวมเป็น ๓๙,๙๐๐ บาทต่อเดือน (สามหมื่นเก้าพันเก้าร้อยบาทถ้วนต่อเดือน) รวมระยะเวลา ๑๒ เดือน หรือราคากลาง ๔๗๘,๘๐๐ บาทต่อปี (สี่แสนเจ็ดหมื่นแปดพันแปดร้อยบาทถ้วนต่อปี)  อนึ่ง ทางองค์การบริหารส่วนตำบลพะแสง ขอสงวนสิทธิ์ในการเพิ่มจำนวนถังขยะอีกไม่เกิน ๒๕ %  (จำนวน ๔๘ ถัง)  โดยไม่เพิ่มค่าจ้าง แต่ถ้าจำนวนถังขยะเพิ่มขึ้นเกิน ๒๕ %  (จำนวนถังขยะที่เพิ่มเกิน ๔๘ ถัง)  ก็จะเพิ่มอัตราค่าจัดเก็บขยะฯ ให้ตามอัตราส่วนเดิมเฉพาะในส่วนที่เกินจาก ๒๕%  (ถังละ ๒๑๐ บาท/๑ ถัง/๑ เดือน)
             ผู้มีสิทธิเสนอราคาจะต้องมีคุณสมบัติ ดังนี้
	๑.  ผู้เสนอราคาต้องเป็นนิติบุคคลหรือบุคคลธรรมดาผู้มีอาชีพรับจ้างทำงานที่สอบราคาจ้าง  และต้องไม่เป็นผู้ถูกแจ้งเวียนชื่อผู้ทิ้งงานของทางราชการ  รัฐวิสาหกิจ  หรือหน่วยการบริหารราชการส่วนท้องถิ่น  หรือห้ามติดต่อหรือห้ามเข้าเสนอราคากับองค์การบริหารส่วนตำบล
	๒.  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
๓.  ผู้เสนอราคาจะต้องเป็นนิติบุคคลหรือบุคคลธรรมดา  มีผลงานก่อสร้างประเภทเดียวกันกับงานที่สอบราคาจ้างในวงเงินไม่น้อยกว่า   -    บาท  และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฏหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ  หรือหน่วยงานเอกชนที่องค์การบริหารส่วนตำบลเชื่อถือ
๔. ผู้เสนอราคาจะต้องนำขยะในพื้นที่ของทั้งสามหมู่บ้านไปกำจัดโดยวิธีที่ถูกต้องไม่เป็นปัญหาต่อสิ่งแวดล้อมและประชาชน
๕. มีรถสำหรับเข้ามาดำเนินการจัดเก็บขยะมูลฝอยฯอย่างเพียงพอ โดยวิธีที่ถูกต้อง มีการป้องกันขยะไม่ให้ตกหล่น ปลิว หรือเกิดการรั่วของน้ำเสีย และรถต้องอยู่ในสภาพที่ใช้งานได้ดี ไม่เป็นปัญหาต่อสิ่งแวดล้อมและประชาชน
            กำหนดดูสถานที่พร้อมรับฟังคำชี้แจงรายละเอียดเพิ่มเติม (ถ้ามี)  ในวันที่ ๑๙ สิงหาคม ๒๕๕๘  เวลา  ๑๐.๐๐ น. ถึง ๑๐.๓๐ น.   
           กำหนดยื่นซองสอบราคาด้วยตนเอง ณ งานพัสดุและทรัพย์สิน ส่วนการคลัง สำนักงานองค์การบริหารส่วนตำบลพะแสง ในวันที่ ๑๗ สิงหาคม ๒๕๕๘  ถึงวันที่ ๓๑ สิงหาคม ๒๕๕๘ ระหว่างเวลา ๐๘.๓๐  น.  ถึง  ๑๖.๓๐ น.  หรือกำหนดยื่นซอง ณ สถานที่กลาง คือ ศูนย์รวมข้อมูลข่าวสารการจัดซื้อจัดจ้างของหน่วยการบริหารราชการส่วนท่องถิ่น (ชั้น ๒) ที่ว่าการอำเภอบ้านตาขุน ในวันที่ ๑ กันยายน ๒๕๕๘  ระหว่างเวลา  ๐๘.๓๐  น.  ถึง  ๑๖.๓๐  น.
           และกำหนดเปิดซองสอบราคาในวันที่ ๒ กันยายน ๒๕๕๘  ตั้งแต่เวลา  ๑๐.๐๐ น. เป็นต้นไป ณ ่ ๑๒๗ ศูนย์รวมข้อมูลข่าวสารการจัดซื้อจัดจ้างของหน่วยการบริหารราชการส่วนท่องถิ่น (ชั้น ๒) ที่ว่าการอำเภอบ้านตาขุน 
	ผู้สนใจติดต่อขอซื้อเอกสารสอบราคาในราคาชุดละ ๕๐๐.-  บาท   ได้ที่งานพัสดุและทรัพย์สิน ส่วนการคลัง องค์การบริหารส่วนตำบลพะแสง ระหว่างวันที่ ๑๗ สิงหาคม ๒๕๕๘  ถึงวันที่ ๓๑ สิงหาคม ๒๕๕๘  หรือสอบถามทางโทรศัพท์หมายเลข (๐๗๗) ๒๗๐-๕๓๓-๕  ในวันและเวลาราชการหรือดูรายละเอียดทาง www.pasang.go.th   และทาง  www.gprocurement.go.th 
			
ประกาศ ณ วันที่ ๑๔ เดือน สิงหาคม  พ.ศ. ๒๕๕๘

